Nr.  5579   /15.04.2025

           CONSILIUL DE ADMINISTRAȚIE
AL SPITALULUI MUNICIPAL SIGHETU MARMATIEI

	În conformitate cu Regulamentul de organizare și desfășurare a concursului de ocupare a funcției de manager – persoană fizică la Spitalul Municipal  Sighetu Marmatiei, aprobat prin Dispoziția Primarului Municipiului  Sighetu Marmatiei nr.125     /14.04.2025.
	Organizează concurs pentru ocuparea funcției de manager – persoană fizică la Spitalul Municipal  Sighetu Marmatiei.
	Concursul pentru ocuparea funcției de manager – persoană fizică la Spitalul Municipal  Sighetu Marmatiei va avea loc la  sediul Spitalului Municipal Sighetu Marmatiei, strada Avram Iancu, nr.22, în perioada 16.04.2025 – 29.05.2025, desfășurându-se în două etape: 
-	Etapa de verificare a îndeplinirii de către candidați a condițiilor stabilite în publicația de concurs care va avea loc în data de  16.05.2025,ora 10.00, etapă eliminatorie;
-	Etapa de susținere publică și de evaluare a proiectului de management  care se va desfășura la sediul Spitalului Municipal Sighetu Marmatiei, str.Avram Iancu,nr.22, pe baza temelor cadru, în data de 29.05.2025, ora 10.00.

Calendarul de desfășurare a concursului este următorul:

Perioada de  depune dosarele de concurs	16.04.2025-15.05.2025, ora 15.00	
Verificarea dosarelor 	16.05.2025 ora 10.00	
Afișarea rezultatului verificării dosarelor	19.05.2025  ora 15:00	
Depunerea contestațiilor privind
rezultatul verificării dosarelor 	20.05.2025 ora 15.00	
Afișarea rezultatului contestațiilor privind verificarea dosarelor 	21.05.2025 ora 15:00	
Afișarea pe site –ul spitalului a proiectelor de management depuse de candidații declarați admiși în urma finalizării probei de verificare a dosarelor de înscriere	22.05.2025 ora 15	
Susținerea publică a proiectului de management 	29.05.2025 ora 10:00	
Afișarea rezultatului probei de susținere a proiectului de management 	30.05.2025 ora 15:00	
Depunerea contestațiilor privind rezultatul probei de susținere a proiectului de management 	02.06.2025  ora 15.00	
Afișarea rezultatului soluționării contestațiilor privind proba de susținere a proiectului de management	03.06.2025 ora 15:00	
Afișarea rezultatelor finale ale concursului	04.06.2025 ora 12:00	

          La concurs pot participa persoane fizice care îndeplinesc cumulativ următoarele condiții:
 a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) este aptă din punct de vedere medical şi psihologic să exercite funcţia de manager. 
Atestarea stării de sănătate se face pe bază de examen medical de specialitate, de către medicul de familie sau de către unităţile sanitare abilitate, respectiv pe bază de evaluare psihologică organizată prin intermediul unităţilor specializate acreditate în condiţiile legii;
e) este absolventă de studii universitare de licenţă absolvite cu diplomă de licenţă sau echivalentă în medicină, specializarea medicină, medicină dentară, specializarea medicină dentară, ştiinţe juridice sau ştiinţe economice;
f) este absolventă cu diplomă a studiilor universitare de master în specialitatea studiilor necesare ocupării funcţiei sau cu diplomă conform prevederilor art. 57 alin. (2) din Legea nr. 199/2023, cu modificările şi completările ulterioare, cu excepţia absolvenţilor de medicină, specializarea medicină şi medicină dentară, specializarea medicină dentară;
g) are cel puţin 7 ani vechime în specialitatea studiilor necesare ocupării funcţiei;
h) îndeplineşte condiţia de absolvire a unor cursuri de perfecţionare în management sanitar sau management al serviciilor de sănătate, avizate de Ministerul Sănătăţii în baza criteriilor de calitate stabilite prin ordin al ministrului sănătăţii prevăzut la art. V din Ordonanţa Guvernului nr. 37/2022 pentru modificarea şi completarea Legii nr. 95/2006 şi a Legii nr. 227/2015 privind Codul fiscal, precum şi stabilirea unor alte măsuri în domeniul sănătăţii, aprobată cu modificări şi completări prin Legea nr. 328/2022;
i) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei pentru care candidează, cu excepţia situaţiei în care a intervenit reabilitarea;
j) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
k) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare.       
             Dosarele de înscriere se depun la sediul Spitalului Municipal  Sighetu Marmatiei, str. Avram Iancu,nr.22,  județul  Maramures, la Serviciul Runos, int 221, in perioada 16.04.2025-15.05.2025 ora 15.
             Dosarul de înscriere trebuie să conțină următoarele documente:
a) cererea de înscriere la concurs;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului (ex: copie diplomă de licenţă sau echivalentă;  copie documente care atestă absolvirea studiilor universitare de master în specialitatea studiilor necesare ocupării funcţiei sau  diplomă conform prevederilor art. 57 alin. (2) din Legea nr. 199/2023, cu excepţia absolvenţilor de medicină;  copia actului de absolvire a unor cursuri de perfecţionare în management sanitar sau management al serviciilor de sănătate, avizate de Ministerul Sănătăţii în baza criteriilor de calitate stabilite prin ordin al ministrului sănătăţii);
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului, şi avizul psihologic eliberat pe baza unei evaluări psihologice organizate prin intermediul unităţilor specializate acreditate în condiţiile legii, valabil potrivit prevederilor legale;
h) certificatul de integritate comportamentală din care să reiasă că nu a comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare;
i) curriculum vitae, model comun european;
j) proiectul de management;
k) declaraţie pe propria răspundere a candidatului că proiectul de management este conceput şi realizat integral de către candidat;
l) declaraţie pe propria răspundere privind conformitatea cu originalul a copiilor de pe documentele depuse la dosarul de înscriere.

            La depunerea dosarului de înscriere, candidatul va primii un cod de identificare care este numărul de înregistrare a cererii de participare la concurs şi care va fi utilizat la afişarea rezultatelor concursului pentru fiecare candidat în parte.

Candidații interesați vor putea efectua o vizită în cadrul spitalului în data de 28.05.2025 ora 10:00  sub îndrumarea reprezentantului spitalului pentru a se informa în mod nemijlocit cu privire la problemele de interes în elaborarea proiectului de management.

             Tema proiectului de management este la alegerea candidatului din următoarea listă de 5 teme, care va fi adaptată la problemele Spitalului Municipal  Sighetu Marmatiei.    
1.	Planificarea și organizarea serviciilor de sănătate la nivelul spitalului;
2.	Siguranța și satisfacția pacientului;
3.	Managementul calității serviciilor medicale;
4.	Managementul resurselor umane;
5.	Performanța clinică și financiară a activității spitalului.
Proiectul se realizează individual de către fiecare candidat și se dezvoltă într-un volum de maxim 15-20 pagini, tehnoredactate pe calculator, cu caractere Times New Roman, mărimea 12 , spațiere la un rând.
           Structura proiectului de management

   1. Descrierea situatiei actuale a Spitalului Municipal Sighetu Marmatiei 
   2. Analiza SWOT a spitalului (puncte tari, puncte slabe, oportunitati, amenintari) 
   3. Identificarea problemelor critice 
   4. Selectionarea unei probleme/unor probleme prioritare, cu motivarea alegerii facute 
   5. Dezvoltarea proiectului de management pentru problema prioritara identificata/problemele prioritare identificate 
   a) Scop 
   b) Obiective  
   c) Activitati  
   - definire  
   - incadrare in timp - grafic Gantt  
   - resurse necesare - umane, materiale, financiare  
   - responsabilitati 
   d) Rezultate asteptate 
   e) Indicatori - evaluare, monitorizare  
   f) Cunoasterea legislatiei relevante 

            Bibliografia împreună cu anunțul de concurs se publică pe site-ul Spitalului Municipal Sighetu Marmatiei, la sediul spitalului, pe portalul posturi.gov.ro si pe pagina de internet a Ministerului Sanatatii la sectiunea ,, concurs manageri’’.
             Informații suplimentare se pot obține la sediul Spitalului Municipal Sighetu Marmatiei, str. Avram Iancu nr.22,  Serviciul  Runos, telefon 0262311541, int 221. 
                            Președinte  Consiliu  de  Administratie, 
                                               Rednic Petru

B i b l i o g r a f i a 
pentru concursul de ocupare a functiei de  MANAGER – PERSOANĂ FIZICĂ al Spitalului Municipal Sighetu Marmatiei

1)	Legea nr. 95/2006 privind reforma în domeniul sănătății, cu modificările și completările ulterioare- Titlurile II, VII, VIII și XVI;
2)	Legea nr. 53/2003 privind codul muncii, cu modificările şi completările ulterioare;
3)	O.M.S. nr. 921/2006 privind stabilirea atribuţiilor comitetului director din cadrul spitalului public;
4)	Ordinul nr. 1224/2010 privind aprobare normativelor de personal pentru asistenţa medicală spitalicească, precum şi pentru modificarea şi completarea O.M.S. nr.1778/2006 privind aprobarea normativelor de personal;
5)	Hotărârea Guvernului nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate cu modificarile si completarile ulterioare;
6)	Ordinul comun MS/CNAS nr. 1857/441/2023 privind aprobarea Normelor metodologice de aplicare a Hotărârii Guvernului nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate cu modificarile si completarile ulterioare ;
7)	O.M.S. nr. 446/2017 privind aprobarea Standardelor, Procedurii şi metodologiei de evaluare şi acreditare a spitalelor;
8)	Legea nr. 46/2003 privind drepturile pacienţilor, cu modificările şi completările ulterioare;
9)	Ordinul MS Nr. 1384 din 4 noiembrie 2010 privind aprobarea modelului-cadru al contractului de management şi a listei indicatorilor de performanţă a activităţii managerului spitalului public cu modificările şi completările ulterioare;
10) Ordinul MS nr. 870/2004 pentru aprobarea Regulamentului privind timpul de muncă, organizarea şi efectuarea gărzilor în unităţile publice din sectorul sanitar, cu modificările şi completările ulterioare;
 11) Ordin Nr. 1101/2016 din 30 septembrie 2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare;
 12) Ordin nr. 1.501 din 19 decembrie 2016 privind aprobarea implementării mecanismului de feedback al pacientului în spitalele publice
         Notă:  Toate actele normative vor fi studiate cu modificările şi completările în vigoare la data primei probe a concursului.

                                             Președinte  Consiliu  de  Administratie,  
	                                                             Rednic Petru